Publication: Magyar Közlöny
Issue: MK-2010-99 (Year: 2010, Number: 99)
Era: contemporary
Section: a biztosítás szabályai szerint számított nominális nyugdíj sérthetetlen (…) [26/1993. (IV. 29.) AB határozat, ABH 1993,
Paragraph Index: 145

1. Az indítványozó álláspontja szerint a Törvény vitatott rendelkezéseibõl következõ korlátozások összességében olyan terjedelmûek, amelyek jelentõsen korlátozzák a pénztártagok jogosulti pozícióját és ezek együttesen eredményezik a pénztártagokat az Mpt. alapján megilletõ, az Alkotmány 13. §-ának védelmét élvezõ jogosultságok aránytalan korlátozását. Az indítvány elismeri, hogy ezeket a változásokat a magánnyugdíj-rendszer fenntartható, átlátható mûködése indokolhatja, azonban álláspontja szerint „(…) az alkotmányos tulajdonvédelem bizalomvédelmi funkciója az arányosság elvének érvényesülése érdekében legalább azt megköveteli, hogy a jogalkotó egy ilyen mélyreható reform megalkotásakor egyúttal megnyissa a választás lehetõségét az érintettek elõtt, kívánnak-e a magánnyugdíj-rendszer tagjai maradni, vagy a kötelezõ társadalombiztosítás keretei között gondoskodnak öregkori megélhetésükrõl. (…) a magánnyugdíj-rendszer tõkefedezeti rendszerébõl eredõ fokozott alkotmányos védelem, valamint a jogkorlátozás terjedelme valamennyi pénztártag esetében szükségessé teszik, hogy a tulajdonuk korlátozása legalábbis a visszalépés lehetõségének megnyitásával váljon arányossá.” A határozat tulajdonhoz való jog aránytalan korlátozását a vitatott szabályok tekintetében nem ítéli megállapíthatónak, csak egyetlen felhívott tör vényi rendelkezés a 30. § (1) bekezdése tekintetében látja megalapozottnak az alkot mány elle nesség megállapítását. Ezzel a rendelkezéssel kapcsolatosan az indítvány sem állítja határozottan, hogy az feltétlenül a pénztártagok jogosulti pozíciójának korlátozását jelenti. Az indítvány csak arra utal, hogy a magasabb jövedelmû biztosítottak esetén hátrányosabb lehet.

Source: https://magyarkozlony.hu/hivatalos-lapok/be1c759cf1b4557e13395210e990a7148ef36fa6/dokumentumok/765952210b7e58d52703ad6a711a7c2c21618176/letoltes